पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। सिटी बस में निजी कोचिंग इंस्टिट्यूट की ट्यूटर का दुपट्टा खींचने वाले ड्राइवर और छेड़छाड़ करने वाले को पुलिस ने सोमवार को गिरफ्तार कर लिया। घटना के समय बस में मौजूद कंडक्टर व दूसरे ड्राइवर को जांच के बाद क्लीन चिट दे दी गई। शिक्षिका ने उन्हें सीधे तौर पर आरोपी नहीं मानते हुए माफ कर दिया। उधर, सिटी बस प्रबंधन ने दोनों ड्राइवर और कंडक्टर को बर्खास्त कर दिया है।
विजयनगर पुलिस ने गोलू पिता माधवराव (25) निवासी हुकुमचंद कॉलोनी और सिटी बस ड्राइवर धर्मेंद्र पिता मारुति वानखेड़े (38) निवासी शीलनाथ कैम्प को गिरफ्तार किया। एएसआई राजकुमारी ने बताया जांच में खुलासा हुआ कि 30 मई को बस में इन दोनों के अलावा कंडक्टर अरुण दुबे निवासी यादवनंद नगर और बस चला रहा जयराम पिता भागीरथ गुर्जर निवासी गांधी नगर था।
पुलिस ने अरुण और गोलू पर केस दर्ज किया था। सोमवार को अरुण को भी थाने लाया गया। शिक्षिका ने तीनों को देखने के बाद बताया गोलू उसे परेशान करता था। उधर, दोनों आरोपियों ने गलती नहीं मानी लेकिन अरुण ने दबी जुबान से दोनों की करतूत पुलिस को बता दी।
अरुण और जयराम बच गए- शिक्षिका ने बताया घटना के समय अरुण बस में ही था, लेकिन पीछे गोलू के साथ बैठा था। उसने छेड़छाड़ नहीं की, लेकिन उसने और जयराम ने आरोपियों को अभद्रता करने से रोका भी नहीं। जयराम के बारे में पता चला कि उसने कुछ दिन पहले ही नौकरी ज्वाइन की थी और वह ट्रेनिंग पर था। इसके चलते पुलिस ने अरुण और जयराम को क्लीन चिट दी।
पहले भी नौकरी छोड़ चुका था- सिटी बसों का संचालन करने वाले प्रसन्ना ग्रुप के जीएम आरके जैन ने बताया अरुण, धर्मेंद्र और जयराम को बर्खास्त कर दिया है। अरुण पहले भी नौकरी छोड़ चुका था। उधर, कलेक्टर ने डीआईजी को पत्र लिखकर सिटी बस व आईबस के ड्राइवर व कंडक्टरों का वेरिफिकेशन कराने का कहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva hin_Deva zho_Hant eng_Latn